***This Is Where I Leave You*** var en amerikansk dramafilm fra 2014 regissert av Shawn Levy. Hovedrollene spilles av Jason Bateman, Tina Fey, Adam Driver, Rose Byrne og Corey Stoll. Historien følger fire voksne søsken som blir tvunget til å reise hjem til moren deres, etter at faren deres dør. Filmen hadde premiere i september 2014.

Handling
--------

Judd Altman bor i New York, og finner ut at hans kone Quinn har hatt en affære med sjefen hans Wade i ett år. Etter at John flytter ut, ringer søsteren Wendy for å fortelle ham at faren deres Mort nylig har dødd. Altman-familien samles deretter til begravelsen hjemme hos moren deres, hvor de får kontakt med Wendys tidligere kjæreste Horry Callen, som fikk en hjerne-skade flere år før, og moren hans Linda.

Wendy er ulykkelig fordi hennes arbeidsnarkomane ektemann Barry forsømmer henne. Judd gjenforenes også med sin eldre bror Paul og Pauls kone Annie, som en gang hadde vært Judds kjæreste. Den yngste broren, Phillip, kommer sent hjem sammen med sin nye kjæreste, Tracy, som er hans tidligere terapeut - og som er flere år eldre enn han. Altmans mor Hilary forteller barna hennes at faren deres, selv om han var ateist, ønsket at seremonien skulles ledes av Altmans barndomsvenn, rabbiner Charles "Boner" Grodner. Wendy er den eneste i familien som vet om Judds ekteskapelige problemer. Judd gjenforenes også med Penny Moore, en kvinne som var forelsket i ham på videregående.

Judds kone, Quinn Altman, dukker også opp, og avslører at hun er gravid med Judds barn. Quinn er redd for at hun har fått en spontanabort, og Judd kommer til sykehuset for å være sammen med henne. Men babyen, en jente, overlever. Dagen etter bestemmer Tracy seg for å slå opp med Phillip. Paul angriper Judd samtidig som Tracy forlater Phillip, noe som resulterer i at de tre brødrene slåss. Samtidig avslører Hilary at hun er forelsket i en kvinne, til sønnenes sjokk. Men de ser snart at moren deres er glad, og aksepterer situasjonen.

En natt, etter at strømmen har gått i kjelleren, forsøker Judd å fikse sikringsskapet. Men han får i stedet et elektrisk støt, og blir slått bevisstløs. Han drømmer om et barndomsminne hvor han faller av sykkelen sin, og får trøst av faren sin. Judd våkner gråtende, og sørger endelig over faren sin. Judd og Penny innser omsider at de virkelig er forelsket i hverandre, og de kysser lidenskapelig. Brødrene forsones til slutt, og Paul tilbyr Phillip en jobb ved sportsbutikken som tidligere ble eid av faren deres.

Rolleliste
----------

* Jason Bateman som Judd Altman
* Tina Fey som Wendy Altman.
* Jane Fonda som Hilary Altman. Moren til Judd, Phillip, Wendy og Paul.
* Adam Driver som Phillip Altman, den yngste av de fire søsknene
* Rose Byrne som Penny Moore, som var forelsket i Judd på high school.
* Corey Stoll som Paul Altman, den eldste av fire søsken
* Kathryn Hahn som Annie Altman, Pauls kone
* Connie Britton som Tracy Sullivan, kjæresten til Phillip
* Timothy Olyphant som Horry Callen, Wendys tidligere kjæreste
* Dax Shepard som Wade Beaufort, en radio-vert
* Debra Monk som Linda Callen, nærmeste nabo til Altman-familien
* Abigail Spencer som Quinn Altman, Judds kone
* Ben Schwartz som Charles "Boner" Grodner, en ung rabbi
* Aaron Lazar som Barry Weissman, Wendys ektemann

Eksterne lenker
---------------

* Internet Movie DataBase